 Mashindano hayo yanatarajiwa kufanyika Jumamosi ya wiki hii katika uwanja huo, ambapo Waziri Mkuu, Kassim Majaliwa anatarajiwa kuwa mgeni rasmi huku zaidi ya wanariadha 5,000 wakitarajia kushiriki.Akizungumza mjini hapa, Katibu wa Chama cha Riadha (RT) Mkoa wa Dodoma, Stanslaus Nyange aliwataka mashabiki wa mchezo huo kujitokeza kwa wingi kushuhudia mashindano hayo.Alisema mashindano hayo yatakuwa ya nusu marathoni pamoja na kilometa tano, mbili na mbio za mita 100,200,400,800 na 1500 zitakazofanyika kwenye Uwanja wa Jamhuri.Nyange alisema mbio hizo zinatarajiwa kuanza katika Uwanja wa Jamhuri na kumalizikia kwenye uwanja huo huo.“Haya ni mashindano ya kumpongeza Rais wa Jamhuri ya Muungano wa Tanzania, Dk John Magufuli kwa kuchaguliwa kuwa Rais na kutimiza siku 100 tangu kushika urais nawaomba mashabiki wajitokeze kwa wingi, “alisema Nyange.